CELEX: 32018D1116(01)
Language: et
Date: 2018-08-29 00:00:00
Title: Euroopa tasandi erakondade ja Euroopa tasandi poliitiliste sihtasutuste ameti otsus, 29. august 2018, kustutada Euroopa Rahvuslike Liikumiste Liit registrist

16.11.2018   
               
               
                  ET
               
               
                  Euroopa Liidu Teataja
               
               
                  C 417/9
               
            
         EUROOPA TASANDI ERAKONDADE JA EUROOPA TASANDI POLIITILISTE SIHTASUTUSTE AMETI OTSUS,
         29. august 2018,
         kustutada Euroopa Rahvuslike Liikumiste Liit registrist
         (Ainult prantsuskeelne tekst on autentne)
         (2018/C 417/05)
         EUROOPA TASANDI ERAKONDADE JA EUROOPA TASANDI POLIITILISTE SIHTASUTUSTE AMET,
         võttes arvesse Euroopa Liidu toimimise lepingut,
         võttes arvesse Euroopa Aatomienergiaühenduse asutamislepingut,
         võttes arvesse Euroopa Parlamendi ja nõukogu 22. oktoobri 2014. aasta määrust (EL, Euratom) nr 1141/2014, mis käsitleb Euroopa tasandi erakondade ja Euroopa tasandi poliitiliste sihtasutuste põhikirja ning rahastamist, (1) ja eriti selle artiklit 40a,
         ning arvestades järgmist:
         
                     (1)
                  
                  
                     13. septembril 2017 esitas Euroopa Komisjon ettepaneku võtta vastu Euroopa Parlamendi ja nõukogu määrus, millega muudetakse määrust (EL, Euratom) nr 1141/2014, mis käsitleb Euroopa tasandi erakondade ja Euroopa tasandi poliitiliste sihtasutuste põhikirja ning rahastamist (2).
                  
               
                     (2)
                  
                  
                     20. septembril 2017 sai Euroopa tasandi erakondade ja Euroopa tasandi poliitiliste sihtasutuste amet (edaspidi „amet“) Euroopa Rahvuslike Liikumiste Liidult (edaspidi „AEMN“) määruse (EL, Euratom) nr 1141/2014 artikli 8 lõike 1 kohase Euroopa tasandi erakonnana registreerimise taotluse.
                  
               
                     (3)
                  
                  
                     12. jaanuaril 2018 võttis amet vastu otsuse registreerida AEMN Euroopa tasandi erakonnana (edaspidi „registreerimise otsus“).
                  
               
                     (4)
                  
                  
                     6. aprillil 2018 avaldati registreerimise otsus Euroopa Liidu Teatajas ja AEMN sai Euroopa juriidilise isiku staatuse.
                  
               
                     (5)
                  
                  
                     3. mail 2018 võtsid Euroopa Parlament ja nõukogu vastu määruse (EL, Euratom) 2018/673, (3) millega muudetakse määrust (EL, Euratom) nr 1141/2014. Määrus (EL, Euratom) 2018/673 jõustus Euroopa Liidu Teatajas avaldamise päeval, st 4. mail 2018, ja sellega muudeti muu hulgas tingimusi, millele taotlejad peavad Euroopa tasandi erakonnana registreerimiseks vastama.
                  
               
                     (6)
                  
                  
                     Määruse (EL, Euratom) nr 1141/2014 artikli 40a lõike 3 kohaselt pidid enne 4. maid 2018 registreeritud Euroopa tasandi erakonnad esitama hiljemalt 5. juuliks 2018 dokumendid, mis tõendavad nende vastavust muudetud määruse (EL, Euratom) nr 1141/2014 artikli 3 lõike 1 punktides b ja ba sätestatud tingimustele (edaspidi „muudetud registreerimistingimused“).
                  
               
                     (7)
                  
                  
                     4. mail 2018 saatis amet kõigile registreeritud Euroopa tasandi erakondadele kirja (edaspidi „4. mai 2018. aasta kiri“), milles teatas, et on lõpule jõudnud seadusandlik protsess, mille tulemusena võeti vastu määrus (EL, Euratom) 2018/673. 4. mai 2018. aasta kirjas selgitati uue õigusraamistiku mõju ja tuletati Euroopa tasandi erakondadele meelde nende kohustust esitada 5. juuliks 2018 dokumendid, mis tõendavad nende vastavust muudetud registreerimistingimustele.
                  
               
                     (8)
                  
                  
                     AEMN ei esitanud 5. juuliks 2018 muudetud registreerimistingimustele vastavust tõendavaid dokumente.
                  
               
                     (9)
                  
                  
                     3. augustil 2018 saatis amet AEMNile esialgse hinnangu, et tagada talle määruse (EL, Euratom) nr 1141/2014 artikli 34 kohaselt õigus olla ära kuulatud seoses muudetud registreerimistingimustega ja 5. juuliks 2018 dokumentide esitamata jätmisega.
                  
               
                     (10)
                  
                  
                     AEMN ei esitanud vastuseks ameti 3. augusti 2018. aasta esialgsele hinnangule omapoolseid kommentaare.
                  
               
                     (11)
                  
                  
                     Vastavalt määruse (EL, Euratom) nr 1141/2014 artikli 40a lõikele 4 on amet seisukohal, et AEMN ei tõendanud 5. juuliks 2018 enda vastavust muudetud registreerimistingimustele, mistõttu tuleb AEMN registrist kustutada,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga kustutatakse Euroopa Rahvuslike Liikumiste Liit registrist.
         
         
            Artikkel 2
            Otsuse adressaat on
            
                        Alliance of European National Movements
                     
                  
                        11 rue de Wissembourg
                     
                  
                        67000 Strasbourg
                     
                  
                        FRANCE
                     
                  
         
            Brüssel, 29. august 2018
            
               
                  Euroopa tasandi erakondade ja Euroopa tasandi poliitiliste sihtasutuste ameti nimel
               
               
                  direktor
               
               M. ADAM
            
         
         
            (1)  ELT L 317, 4.11.2014, lk 1.
         
            (2)  COM/2017/0481 final – 2017/0219 (COD).
         
            (3)  ELT L 114 I, 4.5.2018, lk 1.